**বাতনা** (আরবি: باتنة) আলজেরিয়ার বাতনা প্রদেশের প্রধান শহর। ২০০৮ সালের আদমশুমারী অনুযায়ী এ শহরের জনসংখ্যা ২৯০,৬৪৫ জন। এটি আলজেরিয়ার পঞ্চম বৃহত্তম শহর। এটি চাউই অঞ্চলের অন্যতম একটি প্রধান শহরও। একে অরেস -এর রাজধানীও বলা হয়ে থাকে।

ইতিহাস
------

প্রধান সাহারা রাস্তার জন্য একটি স্থায়ীভাবে সুরক্ষিত প্রবেশ দ্বার তৈরি করার জন্য একটি কৌশলগত মিশন নিয়ে, শহরের প্রথম প্রকৃত ভিত্তি (একটি সামরিক শিবির) ১৮৪৪ সালে একটি ফরাসি গ্যারিসন কর্তৃক নির্মিত হয়।

বাটনার ভৌগোলিক অবস্থান অ্যাটলাস পর্বতমালার মধ্য দিয়ে একটি প্রাকৃতিক গ্যাপ বা বিরতি তৈরি করেছে। রোমানরা তাদের প্রাথমিক আক্রমণের পর্যায়ে এই পথটি শনাক্ত করতে পারেনি।

প্রাচীন শহর টিমগাদ এবং ল্যাম্বিজ খ্রিস্টপূর্ব প্রথম শতাব্দীর কাছাকাছি নির্মিত। রোমানরা যে এই অঞ্চলের বাণিজ্যিক নিয়ন্ত্রণ নিয়েছিল এটি তার জলন্ত উদাহরণ।

### আলজেরিয়ার বাতনা বিপ্লবের স্বাক্ষর ও ঘোষণা

মিউনিসিপ্যাল পিপলস অ্যাসেম্বলি
শহীদদের স্মরণে স্মৃতিসৌধ
শহরের অধিবাসীরা উপনিবেশের শুরুতে ফরাসি কর্তৃপক্ষের বিরুদ্ধে বিদ্রোহ করে। এরপর তারা ফরাসি ঔপনিবেশিকতার বিরুদ্ধে আলজেরীয় বিপ্লব সংগঠিত করে।

প্রথম বাতনিরা মেসালি হাদজ (পিপিপি) মেনে চলে, যেমন উলেমাবেন বাদি এবং মুভমেন্ট ফর দ্য মুভমেন্ট অফ ডেমোক্রেটিক ফ্রিডমস (এমটিএলডি) একসাথে ২২, জুন, ১৯৫৪ তারিখে মহান ঐতিহাসিক একটি শীর্ষ সম্মেলনের আয়োজন করে।

বাতনাইন মুস্তাফা বেনবুলায়েদ (এফএলএন) এর নেতৃত্বে বাতনায় আলজেরীয় বিপ্লব শুরু হয়। বাতনা ছিল এল 'আলজেরিয়া (জোন ১) ১৯৫৪ ১৯৬২ এর প্রথম সামরিক অঞ্চল। ১৯৫৪ সালের ১ নভেম্বর রাতে বাতনা শহরের ব্যারাকে মুজাহিদরা হামলা চালায়। বাতনা, স্বাধীনতা পর্যন্ত আলজেরীয় বিপ্লবের কমান্ড সদর দপ্তর ছিল।

### বোমা হামলা

৬ সেপ্টেম্বর, ২০০৭ তারিখে বাতনা আল-কায়েদার এক ব্যাপক আত্মঘাতী বোমা হামলা প্রত্যক্ষ করে। আলজেরিয়ার প্রেসিডেন্ট আব্দেল আজিজ বুতেফ্লিকার সফরের কিছুক্ষণ আগের এই বোমা হামলার ফলে প্রায় ১৫-২০ জন নিহত হয় এবং ১০৭ জন আহত হয়। এসময় বোমা হামলাকারী প্রেসিডেন্টকে দেখার জন্য অপেক্ষমাণ জনতার মধ্যে লুকিয়ে ছিল। জাতিসংঘের নিরাপত্তা পরিষদ এই বোমা হামলার নিন্দা জানিয়েছে।

জলবায়ু
-------

বাতনায় তুষারপাত
অরেস পর্বতমালায় (অ্যাটলাস পর্বতমালার অংশ), সমুদ্রপৃষ্ঠ থেকে ১,০৪৮ মিটার (৩,৪৩৮ ফুট) উপরে অবস্থিত বাতনায় ভূমধ্যসাগরীয় জলবায়ুর প্রভাবের সাথে একটি শীতল আধা-শুষ্ক জলবায়ু (কোপেন জলবায়ু শ্রেণিবিভাগ BSk) রয়েছে। এবং এখানে গড় বার্ষিক বৃষ্টিপাত হচ্ছে ৩২৬ মিলিমিটার (১২.৮ ইঞ্চি)। এর গ্রীষ্মকাল মাঝারি গরম (সাহারা মান অনুযায়ী) এবং শুষ্ক। শীতকাল শীতল ও আর্দ্র থাকে এবং তুষারপাতের সম্ভাবনাও থাকে।


| Batna-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ৯.৮(৪৯.৬) | ১১.২(৫২.২) | ১৩.৭(৫৬.৭) | ১৭.৭(৬৩.৯) | ২২.৮(৭৩.০) | ২৯.১(৮৪.৪) | ৩৩.০(৯১.৪) | ৩১.৯(৮৯.৪) | ২৬.৯(৮০.৪) | ২০.৩(৬৮.৫) | ১৪.২(৫৭.৬) | ১০.৮(৫১.৪) | ২০.১(৬৮.২) |
| দৈনিক গড় °সে (°ফা) | ৫.৩(৪১.৫) | ৬.৩(৪৩.৩) | ৮.২(৪৬.৮) | ১১.৬(৫২.৯) | ১৬.০(৬০.৮) | ২১.৭(৭১.১) | ২৪.৯(৭৬.৮) | ২৪.৩(৭৫.৭) | ২০.১(৬৮.২) | ১৪.৫(৫৮.১) | ৯.১(৪৮.৪) | ৬.২(৪৩.২) | ১৪.০(৫৭.২) |
| সর্বনিম্ন গড় °সে (°ফা) | ০.৭(৩৩.৩) | ১.৪(৩৪.৫) | ২.৭(৩৬.৯) | ৫.৪(৪১.৭) | ৯.২(৪৮.৬) | ১৪.২(৫৭.৬) | ১৬.৮(৬২.২) | ১৬.৭(৬২.১) | ১৩.৩(৫৫.৯) | ৮.৬(৪৭.৫) | ৩.৯(৩৯.০) | ১.৭(৩৫.১) | ৭.৯(৪৬.২) |
| অধঃক্ষেপণের গড় মিমি (ইঞ্চি) | ২৪.৯(০.৯৮) | ২৯.৩(১.১৫) | ৩৮.০(১.৫০) | ৩১.৭(১.২৫) | ৩২.০(১.২৬) | ২০.১(০.৭৯) | ৭.৫(০.৩০) | ১৭.৭(০.৭০) | ৩৭.৩(১.৪৭) | ২৭.৩(১.০৭) | ৩১.৭(১.২৫) | ২৮.৭(১.১৩) | ৩২৬.২(১২.৮৫) |
| উৎস: NOAA (1971–1990) |

বিনোদন
------

অনেক বিনোদন রিসোর্ট শহর জুড়ে ছড়িয়ে আছে। খেলাধুলার সবচেয়ে গুরুত্বপূর্ণ গন্তব্য হচ্ছে *১লা নভেম্বর স্টেডিয়াম* (স্টেড ডু প্রিমিয়ার নোভেমব্রে), এবং সেফফুহি স্টেডিয়াম, যা প্রধানত ফুটবল ক্লাবের ঘড়োয়া মাঠ (সিএবি এবং এমএসপিবি শহরের বৃহত্তম দল)। তবে এটি উৎসবের জন্যও ব্যবহৃত হয়, পণ্ডিত স্টেডিয়াম ছাড়াও। সাংস্কৃতিক কর্মকাণ্ডের জন্য রয়েছে থেত্রে রেগোনাল দে বাতনা, এবং একটি পৌর সাংস্কৃতিক ভবন, যা জেলার পিছনে অবস্থিত। এ শহরের কেন্দ্রস্থলে ইসলামিক সাংস্কৃতিক কেন্দ্র এবং এ শহর সাইট এনাসার ইয়ুথ হাউস ছাড়াও অনেক সাংস্কৃতিক ও শিক্ষামূলক কার্যক্রমের আওতায় রয়েছে। কেচিদাতে শিশুদের জন্য আকর্ষণীয় একটি পার্ক অবস্থিত, যা শহরের কেন্দ্রস্থল এলাকা থেকে প্রায় দশ মিনিটের পথ।

তথ্যসূত্র
---------

1. 1 2  "Population: Batna Wilaya" (পিডিএফ) (French ভাষায়)। Office National des Statistiques Algérie। ২৭ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ মার্চ ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  War in Algeria, Mohammmde Hardi, Benjamamin Stora edition Robert Laffont
3. ↑  "Suicide Bombing In Algeria Kills 15" [*অকার্যকর সংযোগ*] AHN News retrieved September 10, 2007
4. 1 2  "Suicide Bombing Kills 15 in Algeria"  ওয়েব্যাক মেশিনে আর্কাইভকৃত সেপ্টেম্বর ৯, ২০০৭ তারিখে VOA News retrieved September 10, 2007
5. ↑  "16 killed in Algeria bombing attack"[*স্থায়ীভাবে অকার্যকর সংযোগ*] Excite News retrieved September 10, 2007
6. ↑  "Suicide bomb kills 20 in Algeria" BBC News retrieved September 10, 2007
7. ↑  United Nations Security Council  *Verbotim Report* meeting 5738 page 2, The President on 7 September 2007  (retrieved 2008-05-20)
8. ↑  "Climate Normals for Batna"। সংগ্রহের তারিখ ১১ ফেব্রুয়ারি ২০১৩।